ΘΕΜΑ 4
Στην περιοχή της Λακωνίας δραστηριοποιούνται δυο γεωργικές επιχειρήσεις, οι οποίες παράγουν χυμό από πορτοκάλια και διαθέτουν τα προϊόντα τους στην εγχώρια αγορά. Η μία επιχείρηση είναι συνεταιριστική και μεταποιεί βιολογικά πορτοκάλια, ενώ η άλλη είναι εταιρεία κεφαλαίου (Α.Ε) που παράγει χυμό από πορτοκάλια συμβατικής καλλιέργειας. 
[bookmark: _GoBack]α. Με ποια ή ποιες προϋποθέσεις, οι οποίες δημιουργούν ευνοϊκές προοπτικές για την ελληνική γεωργία συνδέονται οι δραστηριότητες καθεμιάς από τις παραπάνω γεωργικές επιχειρήσεις (μονάδες 9);  
β. Σε ποια από τις παραπάνω νομικές μορφές γεωργικών επιχειρήσεων οι αποφάσεις λαμβάνονται με  δημοκρατικό τρόπο (μονάδες 3); Να αιτιολογήσετε την απάντησή σας (μονάδες 5).
γ. Πώς θα χρησιμοποιηθούν τα χρηματικά οφέλη που θα προκύψουν από την οικονομική  δραστηριότητα του αγροτικού συνεταιρισμού (μονάδες 4);
δ. Πώς θα διανεμηθούν τα χρηματικά οφέλη στους μετόχους της εταιρείας κεφαλαίου (Α.Ε.) (μονάδες 4);
Μονάδες 25

